Velencében belépõdíjat szednek a szállást nem foglaló turistáktól
Velencében 2020. július 1-jétõl szednek belépõdíjat azoktól a turistáktól, akik csak egy napra látogatnak a mûemlék városba – döntötte el szerdán a városi tanács.
A belépõdíj bevezetését már korábban bejelentették, de eddig bizonytalan volt az idõpontja. A városnézési illeték pontos mértékét késõbb határozzák meg, a bevezetésrõl szóló határozat 3 és 10 euró között jelölte ki a határait. Az összeg várhatóan függ majd attól, hogy mekkora a látogatottság egyes napokon. A lagúnák városát csúcsidõben naponta 130 ezer turista özönli el, ami egyre jobban zavarja a helyi lakosokat.

Még a díjbeszedés módozatai is kidolgozásra várnak, de a hatóságok arra fognak törekedni, hogy a látogatók elõre, az interneten vagy más olasz tartományokban is kiválthassák a belépési engedélyt. A cél az, hogy 2022-tõl teljesen elektronikus úton történjen a jegyváltás.

A bevételt Luigi Brugnaro polgármester szerint az óváros karban- és tisztán tartására fordítják. Nem kérnek külön belépõdíjat azoktól, akik szállást foglalnak a városban, mert a szállásdíj már most is tartalmazza a turisztikai adót. Mentesülnek a fizetési kötelezettség alól azok, akik dolgozni, tanulni vagy családi okból utaznak Velencébe.
tengerjáró hajó tömegturizmus utazás tilalom Velence